
16.
Par finanšu līdzekļu piešķiršanu projektam “Lielvārdes bibliotēkas un jauniešu centra vienotas ēkas būvprojektēšana un autoruzraudzība”
Saskaņā ar 2026. gada 29. janvāra Ogres novada pašvaldības domes pieņemto lēmumu “Par Ogres novada pašvaldības saistošo noteikumu Nr. 1/2026 “Par Ogres novada pašvaldības 2026. gada konsolidēto budžetu” izdošanu” (protokols Nr.1; 17.) Ogres novada pašvaldība (turpmāk – Pašvaldība), apstiprinot Pašvaldības budžetu 2026. gadam, piešķīra finansējumu projekta “Lielvārdes bibliotēkas un jauniešu centra vienotas ēkas būvprojektēšana un autoruzraudzība” (turpmāk -     Projekts) īstenošanai. 

Konkursa nolikuma, tehnisko specifikāciju izstrādes laikā notika konsultācijas un tika ņemti vērā ieteikumi gan no Ogres novada Izglītības pārvaldes, gan Lielvārdes bibliotēkas, lai noteiktu labāko risinājumu vienotas ēkas izveides darba uzdevuma izstrādāšanā. 

Saskaņā ar veikto iepirkumu procedūru Nr. ONP 2026/38 “Lielvārdes bibliotēkas un jauniešu centra vienotas ēkas būvprojektēšana un autoruzraudzība” Pašvaldības iepirkumu komisija 2026. gada 18. augustā ir pabeigusi konkursa ietvaros saņemtā piedāvājuma vērtēšanu un atzinusi to par atbilstošu (Iepirkumu komisijas sēdes protokols Nr. ONP 2026/38-7). 

Pretendenta iesniegtā finanšu piedāvājuma līgumcena ir 253 253 EUR ar pievienotās vērtības nodokli (PVN), kas pārsniedz Pašvaldības 2026. gada budžetā Projektam paredzēto finansējumu. Lai noslēgtu iepirkuma līgumu par iepirkuma procedūras Nr. ONP 2026/38 rezultātā noteikto līgumcenu, nepieciešams nodrošināt papildu finansējumu 113 253 EUR apmērā.
Pamatojoties uz Pašvaldību likuma 4. panta pirmās daļas 5. punktu, ceturto daļu un 10. panta pirmās daļas 21. punktu,
balsojot: ar 15 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa), "Pret" – nav, "Atturas" – 6 (Dace Kļaviņa, Jānis Siliņš, Kārlis Avotiņš, Matīss Mežaks, Santa Ločmele, Uldis Skudra), "Nepiedalās" – nav, 

Ogres novada pašvaldības dome NOLEMJ:

1. Atbalstīt Ogres novada pašvaldības finansējuma pieaugumu projektā “Lielvārdes bibliotēkas un jauniešu centra vienotas ēkas būvprojektēšana un autoruzraudzība” (turpmāk – Projekts) par 113 253 EUR (viens simts trīspadsmit tūkstoši divi simti piecdesmit trīs euro), nosakot, ka Projekta kopējais finansējums ir 253 253 EUR (divi simti piecdesmit trīs tūkstoši divi simti piecdesmit trīs euro).

2. Paredzēt šim mērķim 2027. gadā Ogres novada pašvaldības budžetā 181 633,10 EUR (viens simts astoņdesmit viens tūkstotis seši simti trīsdesmit trīs euro un 10 centi).
3. Kontroli par lēmuma izpildi uzdot Ogres novada pašvaldības izpilddirektoram.
(Sēdes vadītāja,

domes priekšsēdētāja A. Kraujas paraksts)

